નંદિ, કાચબો, હનુમાનજી અને ગણેશજી પછી ગર્ભગૃહમાં શિવલિંગ રહેલું છે. યોગિક પ્રક્રિયામાં આગળ વધનાર વ્યક્તિને પછી ભીતરની ખબર પડવા લાગે છે. અંદર એક પ્રકારનો અંધકારમય ઉજાસ દેખાવા લાગે છે. આ જગ્યાએ શિવલિંગ, લિંગનું પ્રતિક પણ છે અને આપણામાં રહેલ શિવતત્વનું પ્રતિક છે. જ્યાં શરીરના ત્રણ વળાંક ભેગા થાય છે, તેને ત્રિકાસ્થિ કહેવામાં આવે છે. આ ત્રિકાસ્થિની જાણ થાય તો ત્યાં નાગ વીંટળાઈને પડેલું શિવતત્વ છે. આ નાગ એટલે યોગિકો કહે છે કે આપણામાં ત્રણ નાડી હોય છે. ઈડા, પિંગળા અને સુષમ્ણા તેમાં સુષમ્ણા બંધ હાલતમાં હોય છે. તે નાગનું પ્રતિક છે. તેમાં જો ઈન્દ્રિય નિગ્રહ (કાચબો) પછી તમે આગળ વધો તો આ શિવતત્વનો ભેટો આપણી અંદર થઈ જાય છે. આ પછી પાર્વતિજી બીરાજમાન છે શું છે તેનું રહસ્ય તે જાણીએ.